CELEX: 22014A1202(01)
Language: mt
Date: 2014-12-02 00:00:00
Title: Emenda għall-Konvenzjoni Doganali dwar it-Trasport Internazzjonali ta' oġġetti ta' merkanzija li jaqgħu taħt il-Carnets TIR (Konvenzjoni TIR, 1975)

2.12.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 346/1
               
            Emenda għall-Konvenzjoni Doganali dwar it-Trasport Internazzjonali ta' oġġetti ta' merkanzija li jaqgħu taħt il-Carnets TIR (Konvenzjoni TIR, 1975)
      
         Skont in-Notifika lid-Depożitarju tan-NU C.N.661.2014.TREATIES — XI.A.16 l-emendi segwenti għall-Konvenzjoni TIR jidħlu fis-seħħ fl-1 ta' Jannar 2015 għall-Partijiet Kontraenti kollha:
      
      L-Anness 1, il-paġna 11, il-punt (5)
      Għall-“kodiċi HS: 24.03.10” aqra l-“kodiċi HS: 24.03.11 u 24.03.19 (ECE/TRANS/WP.30/AC.2/113, para. 35)”
      L-Anness 6, in-Nota ta' Spjegazzjoni 0.8.3, il-punt (5)
      Għall-“kodiċi HS: 24.03.10” aqra l-“kodiċi HS: 24.03.11 u 24.03.19 (ECE/TRANS/WP.30/AC.2/113, para. 35)”
      L-Anness 6, in-Nota ta' Spjegazzjoni ġdida 0.38.2
      Żid Nota ta' Spjegazzjoni ġdida għall-Artikolu 38, il-paragrafu 2 biex tinqara:
      
         “Nota ta' Spjegazzjoni għall-paragrafu 2
         
                     0.38.2.
                  
                  
                     Ir-rekwiżit legali biex jiġi nnotifikat il-Bord Eżekuttiv tat-TIR li persuna ġiet temporanjament jew permanentement eskluża mill-operat tal-Konvenzjoni jitqies issodisfat permezz tal-użu korrett tal-applikazzjonijiet elettroniċi żviluppati għal dan l-għan mis-Segretarjat tat-TIR taħt is-superviżjoni tal-Bord Eżekuttiv tat-TIR. (ECE/TRANS/WP.30/AC.2/115, para. 43)”
                  
               
      L-Anness 6, in-Noti ta' Spjegazzjoni ġodda 8.9.1
      Żid Nota ta' Spjegazzjoni ġdida għall-Anness 8, l-Artikolu 9, il-paragrafu 1 biex tinqara:
      
         
                     “8.9.1.
                  
                  
                     Il-membri tal-Bord Eżekuttiv tat-TIR għandhom ikunu kompetenti u esperjenzati fl-applikazzjoni tal-proċeduri Doganali, b'mod partikolari l-proċedura tat-tranżitu TIR, kemm fil-livell nazzjonali kif ukoll f'dak internazzjonali. Il-membri tal-Bord għandhom jiġu nnominati mill-Gvernijiet rispettivi tagħhom jew mill-organizzazzjonijiet li huma Partijiet Kontraenti għall-Konvenzjoni. Huma għandhom jirrappreżentaw l-interessi tal-Partijiet Kontraenti fil-Konvenzjoni u mhux l-interessi speċifiċi ta' xi Gvern jew organizzazzjoni partikolari. (ECE/TRANS/WP.30/AC.2/117, para. 29)”
                  
               
      L-Anness 6, in-Nota ta' Spjegazzjoni ġdida 8.9.2
      Żid Nota ta' Spjegazzjoni ġdida għall-Anness 8, l-Artikolu 9, il-paragrafu 2 biex tinqara:
      
         
                     “8.9.2.
                  
                  
                     Fil-każ li membru tal-Bord Eżekuttiv tat-TIR jirriżenja qabel ma jintemm il-mandat tiegħu/tagħha, il-Kumitat Amministrattiv jista' jeleġi membru sostitut. F'dak il-każ il-membru elett għandu jkollu biss mandat għall-parti li jkun fadal mill-mandat tal-predeċessur tiegħu/tagħha. F'każ li membru tal-Bord Eżekuttiv tat-TIR ma jkunx jista', għal raġunijiet oħra għajr riżenja, ikompli bil-mandat tiegħu jew tagħha, din l-informazzjoni għandha tiġi trażmessa bil-miktub lill-Bord Eżekuttiv tat-TIR u lis-Segretarjat tat-TIR mill-amministrazzjoni nazzjonali tal-membru konċernat. F'dan il-każ, il-Kumitat Amministrattiv jista' jeleġġi membru sostitut għaż-żmien li jkun fadal mill-mandat. (ECE/TRANS/WP.30/AC.2/117, para. 29)”
                  
               
      L-Anness 6, in-Nota ta' Spjegazzjoni ġdida 9.II.4
      Żid Nota ta' Spjegazzjoni ġdida għall-Anness 9, il-Parti II, il-paragrafu 4 biex tinqara:
      
         “Nota ta' Spjegazzjoni għall-paragrafu 4
         
                     9.II.4
                  
                  
                     Ir-rekwiżiti legali għas-sottomissjoni tad-dejta, kif stabbilit fil-paragrafu 4 huma meqjusa li ġew issodisfati permezz tal-użu korrett tal-applikazzjonijiet elettroniċi żviluppati għal dan l-għan mis-Segretarjat tat-TIR taħt is-superviżjoni tal-Bord Eżekuttiv tat-TIR. (ECE/TRANS/WP.30/AC.2/113, para. 30)”
                  
               
      L-Anness 6, in-Nota ta' Spjegazzjoni ġdida 9.II.5
      Żid Nota ta' Spjegazzjoni ġdida għall-Anness 9, il-Parti II, il-paragrafu 5 biex tinqara:
      
         “Nota ta' Spjegazzjoni għall-paragrafu 5
         
                     9.II.5
                  
                  
                     In-Nota ta' Spjegazzjoni 9.II.4 tapplika mutatis mutandis għall-paragrafu 5. ECE/TRANS/WP.30/AC.2/113, para. 30)”
                  
               
      L-Anness 9, il-Parti I, il-paragrafu 3(vi)
      Minflok it-test eżistenti aqra:
      
         
                     “(vi)
                  
                  
                     il-Bord Eżekuttiv tat-TIR, sal-1 ta' Marzu ta' kull sena, għandu jingħata l-prezz ta' kull tip ta' Carnet TIR li joħroġ;”
                  
               
      .